CELEX: 52017PC0556
Language: fi
Date: 2017-09-29
Title: Ehdotus NEUVOSTON PÄÄTÖS 5 päivänä lokakuuta 2006 annetulla neuvoston asetuksella (EY) N:o 1563/2006 hyväksytyn Euroopan yhteisön ja Komorien liiton välisen kalastuskumppanuussopimuksen irtisanomisesta

EUROOPAN KOMISSIO
            Bryssel 29.9.2017
            COM(2017) 556 final
            2017/0241(NLE)
            Ehdotus
            NEUVOSTON PÄÄTÖS
            5 päivänä lokakuuta 2006 annetulla neuvoston asetuksella (EY) N:o 1563/2006 hyväksytyn Euroopan yhteisön ja Komorien liiton välisen kalastuskumppanuussopimuksen irtisanomisesta
            
               
         
         
            
               PERUSTELUT
            
            
            
               Euroopan yhteisön ja Komorien liiton, jäljempänä ’Komorit’, välisessä kalastuskumppanuussopimuksessa
                  1
                määrätään, että kumpi tahansa sopimuspuoli voi irtisanoa sopimuksen vakavista syistä, jotka voivat liittyä muun muassa laittoman, ilmoittamattoman ja sääntelemättömän kalastuksen, jäljempänä ’LIS-kalastus’, torjumista koskevien sitoumusten noudattamatta jättämiseen. Sopimuksen irtisanominen edellyttää irtisanomista hakevan sopimuspuolen kirjallista ennakkoilmoitusta, joka on esitettävä vähintään kuusi kuukautta ennen irtisanomista.
            
            
               Neuvoston asetuksen (EY) N:o 1005/2008, jäljempänä ’LIS-asetus’, 31 artiklan mukaan komissio voi yksilöidä kolmannet maat, joiden se katsoo laiminlyövän yhteistyötä LIS-kalastuksen torjunnassa. Kolmas maa voidaan todeta yhteistyöhön osallistumattomaksi kolmanneksi maaksi, jos se laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvollisuudet.
            
            
               LIS-asetuksen 32 artiklan mukaisesti Komoreille ilmoitettiin 1. lokakuuta 2015 komission päätöksellä mahdollisuudesta, että se todetaan kolmanneksi maaksi, joka ei osallistu laittoman, ilmoittamattoman ja sääntelemättömän kalastuksen torjumiseksi tehtävään yhteistyöhön
                  2
               .
            
            
               Päätöksen antamisen jälkeen komissio aloitti Komorien kanssa vuoropuhelun, jota käytiin LIS-asetuksessa säädettyjen vaatimusten mukaisesti. Vuoropuhelu perustui toimintasuunnitelmaan, jota komissio ehdotti Komoreille puutteiden korjaamiseksi. Komorit ei toteuttanut kohtuullisessa ajassa tarvittavia korjaavia toimia havaittujen ongelmien poistamiseksi.
            
            
               Koska Komorit on laiminlyönyt sille lippu-, satama-, rannikko- tai markkinavaltioina kansainvälisen oikeuden mukaan kuuluvat velvoitteet toimia LIS-kalastuksen ehkäisemiseksi, estämiseksi ja poistamiseksi, se on todettu LIS-asetuksen 31 artiklan mukaisesti yhteistyöhön osallistumattomaksi kolmanneksi maaksi 23. toukokuuta 2017 annetulla komission täytäntöönpanopäätöksellä (EU) 2017/889
                  3
               . Tämän toteamuksen jälkeenkään Komorit ei ole toteuttanut tarvittavia korjaavia toimia.
            
            
               Kyseisen päätöksen perustelluiksi tehneet keskeiset puutteet koskivat seuraavia seikkoja: i) Komorien viranomaisten mukavuuslippupolitiikka; ii) todisteet Komorien laivaston harjoittamasta laittomasta kalastustoiminnasta; iii) kansallisten viranomaisten heikot tai olemattomat seuranta- ja valvontavalmiudet; ja iv) Komorien vanhentunut kalastusalan oikeudellinen kehys.
            
            
               LIS-asetuksen 33 artiklan mukaisesti Komorit on sittemmin lisätty yhteistyöhön osallistumattomia kolmansia maita koskevaan luetteloon 11. heinäkuuta 2017 annetulla neuvoston täytäntöönpanopäätöksellä 2017/1332
                  4
               . Mainittu luettelo on laadittu täytäntöönpanopäätöksellä 2014/170/EU
                  5
               .
            
            
               Kolmannen maan asettaminen luetteloon maista, jotka laiminlyövät yhteistyötä LIS-kalastuksen torjunnassa, edellyttää, että toteutetaan LIS-asetuksen 38 artiklassa tarkoitetut toimenpiteet. Komission tulee esimerkiksi ehdottaa Komorien kanssa tehtyjen mahdollisten voimassa olevien kahdenvälisten kalastussopimusten irtisanomista, jos niissä määrätään sopimuksen päättämisestä siinä tapauksessa, että Komorit jättää noudattamatta antamiaan sitoumuksia LIS-kalastuksen torjunnan osalta.
            
            
               Koska Komorit on lisätty yhteistyöhön osallistumattomien maiden luetteloon, komissio katsoo olevan tarpeen ehdottaa neuvostolle, että komissio käynnistää Euroopan yhteisön ja Komorien välisen kalastuskumppanuussopimuksen irtisanomisen.
            
            
               Lissabonin sopimuksella komissio valtuutetaan edustamaan unionia EU:n ulkopuolisiin maihin nähden. Tämä merkitsee, että komission tehtävänä on EU:n puolesta ilmoittaa Komoreille neuvoston ja unionin päätöksestä irtisanoa kumppanuussopimus kuuden kuukauden irtisanomisajalla, mikä avaa sopimuspuolten väliset neuvottelut, ennen kuin sopimus irtisanotaan (EU:n ja Komorien välisen kalastussopimuksen 12 artikla).
            
            
               Tämän ehdotuksen oikeusperusta on SEUT-sopimuksen 43 artiklan 2 kohta yhdessä sen 218 artiklan 6 kohdan a alakohdan kanssa. Vastakkaisen toimen periaatteen mukaisesti (actus contrarius) kansainvälisen sopimuksen irtisanomisen oikeusperustana tulisi olla sama oikeusperusta kuin sopimuksen tekemisessä. Tämä merkitsee, että Euroopan parlamentin on hyväksyttävä ehdotus ennen kuin neuvosto voi sen antaa. 
            
            
               Sopimuksen irtisanomista koskevan ehdotuksen ei tulisi lykätä LIS-asetuksen 38 artiklan 8 kohdan vaikutuksia. Sen vuoksi komission olisi kehotettava neuvostoa pyytämään, että Euroopan parlamentti suostuisi antamaan hyväksyntänsä ehdotukselle kolmen kuukauden kuluessa.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Ei sovelleta.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ei sovelleta.
               
            
         
         
            
               •Yhdenmukaisuus unionin muiden politiikkojen kanssa
            
            
               Tämä ehdotus on linjassa yhteisen kalastuspolitiikan, kestävää kalastusta koskevien kumppanuussopimusten ja LIS-kalastuspolitiikan kanssa.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
            
               
                  Tämän ehdotuksen tarkoituksenmukainen oikeusperusta on SEUT-sopimuksen 43 artiklan 2 kohta yhdessä sen 218 artiklan 6 kohdan a alakohdan kanssa.
               
            
            
               •Toissijaisuusperiaate (jaetun toimivallan osalta)
            
            
               
                  Ei sovelleta.
               
            
            
               •Suhteellisuusperiaate
            
            
               
                  Ei sovelleta.
               
            
            
               •Toimintatavan valinta
            
            
               
                  Koska säädöksen tavoitteena on panna täytäntöön tietylle kolmannelle maalle osoitettu neuvoston päätös, on aiheellista ilmoittaa Komorien hallitukselle neuvoston päätöksellä Euroopan yhteisön ja Komorien liiton välisen kalastuskumppanuussopimuksen irtisanomisesta.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Ei sovelleta.
               
            
            
               •Asiantuntijatiedon keruu ja käyttö
            
            
               
                  Ei sovelleta.
               
            
            
               •Vaikutustenarviointi
            
         
         
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Komorien tasavallan kanssa tehdyn kestävää kalastusta koskevan kumppanuussopimuksen irtisanomisella ei ole vaikutuksia talousarvioon. Vuoden 2017 talousarvioon ja vuoden 2018 talousarvioluonnokseen ei budjetoitu varauksia, jotka olisivat liittyneet pöytäkirjan, jonka voimassaolo päättyi 31. joulukuuta 2016, korvaavaan uuteen pöytäkirjaan.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta.
               
            
            
               •Selittävät asiakirjat (direktiivien osalta)
            
            
               
                  Ei sovelleta.
               
            
            
               •Ehdotukseen sisältyvien säännösten yksityiskohtaiset selitykset
            
            
               Ei sovelleta.
            
            
               2017/0241 (NLE)
            
            
               Ehdotus
            
            
               NEUVOSTON PÄÄTÖS
            
            
               5 päivänä lokakuuta 2006 annetulla neuvoston asetuksella (EY) N:o 1563/2006 hyväksytyn Euroopan yhteisön ja Komorien liiton välisen kalastuskumppanuussopimuksen irtisanomisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 6 kohdan a alakohdan kanssa,
            
         
         
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän, 
            
            
            
               sekä katsoo seuraavaa:
            
            
               (1)Neuvoston asetus (EY) N:o 1563/2006
                  6
                koskee Euroopan yhteisön ja Komorien liiton välisen kalastuskumppanuussopimuksen, jäljempänä ’EU:n ja Komorien kalastuskumppanuussopimus’, tekemistä.
            
            
               (2)Yksi EU:n ja Komorien kalastuskumppanuussopimuksen tavoitteista on varmistaa, että kalakantojen säilyttämiseksi ja hoitamiseksi toteutettavat toimenpiteet ovat tehokkaita ja että laitonta, ilmoittamatonta ja sääntelemätöntä kalastusta, jäljempänä ’LIS-kalastus’, ehkäistään.
            
            
               (3)EU:n ja Komorien kalastuskumppanuussopimusta sovelletaan seitsemän vuotta sen voimaantulosta, ja sen voimassaoloa voidaan jatkaa seitsemän vuoden jaksoina, ellei jompikumpi sopimuspuoli irtisano sopimusta.
            
            
               (4)EU:n ja Komorien kalastuskumppanuussopimuksen 12 artiklan mukaan kumpi tahansa sopimuspuoli voi irtisanoa sopimuksen vakavista syistä, jotka voivat liittyä muun muassa LIS-kalastuksen torjumista koskevien sitoumusten noudattamatta jättämiseen. Sopimuspuolen on ilmoitettava toiselle sopimuspuolelle aikeestaan irtisanoa sopimus vähintään kuusi kuukautta ennen alkuperäisen seitsemän vuoden voimassaolojakson tai kunkin jatketun voimassaolojakson päättymistä, ja tällaisen ilmoituksen lähettäminen avaa sopimuspuolten väliset neuvottelut. 
            
            
               (5)Neuvoston asetuksen (EY) N:o 1005/2008
                  7
               , jäljempänä ’LIS-asetus’, 31 artiklan mukaan komission tehtävänä on yksilöidä ne kolmannet maat, joiden se ei katso osallistuvan LIS-kalastuksen torjuntaa koskevaan yhteistyöhön. Kolmas maa voidaan todeta yhteistyöhön osallistumattomaksi kolmanneksi maaksi, jos se laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvollisuudet.
            
            
               (6)Komission 1 päivänä lokakuuta 2015 antaman päätöksen
                  8
                mukaisesti Komoreille ilmoitettiin mahdollisuudesta, että komissio toteaa sen kolmanneksi maaksi, joka ei osallistu LIS-kalastuksen torjumiseksi tehtävään yhteistyöhön, seuraavien syiden vuoksi: i) Komorien viranomaisten harjoittama mukavuuslippupolitiikka; ii) todisteet Komorien laivaston harjoittamasta laittomasta kalastustoiminnasta; iii) kansallisten viranomaisten heikot tai olemattomat seuranta- ja valvontavalmiudet; ja iv) Komorien vanhentunut kalastusalan oikeudellinen kehys.
            
            
               (7)Kyseisellä päätöksellä komissio aloitti Komorien kanssa vuoropuhelun, jota käytiin LIS-asetuksen 32 artiklassa säädettyjen menettelyllisten vaatimusten mukaisesti. Komorit ei toteuttanut kohtuullisessa ajassa tarvittavia toimia tilanteen korjaamiseksi.
            
            
               (8)Koska Komorit on toistuvasti laiminlyönyt sille lippu-, satama-, rannikko- tai markkinavaltioina kansainvälisen oikeuden mukaan kuuluvat velvoitteet toimia LIS-kalastuksen ehkäisemiseksi, estämiseksi ja poistamiseksi, kyseinen maa on todettu LIS-asetuksen 31 artiklan mukaisesti kolmanneksi maaksi, joka ei osallistu LIS-kalastuksen torjuntaa koskevaan yhteistyöhön, 23 päivänä toukokuuta 2017 annetulla komission täytäntöönpanopäätöksellä (EU) 2017/889
                  9
               . Tämän toteamuksen jälkeenkään Komorit ei ole toteuttanut tarvittavia korjaavia toimia.
            
            
               (9)LIS-asetuksen 33 artiklan mukaisesti kyseinen maa on sittemmin lisätty yhteistyöhön osallistumattomia kolmansia maita koskevaan luetteloon neuvoston täytäntöönpanopäätöksellä 2017/1332
                  10
               . Mainittu luettelo on laadittu 24 päivänä maaliskuuta 2014 annetulla täytäntöönpanopäätöksellä 2014/170/EU
                  11
                ,
            
            
               (10)LIS-asetuksen 38 artiklan 8 kohdan mukaan komission tulee ehdottaa kolmansien maiden kanssa tehtyjen kahdenvälisten kalastussopimusten irtisanomista, jos niissä määrätään sopimuksen päättämisestä siinä tapauksessa, että yhteistyöhön osallistumaton kolmas maa jättää noudattamatta antamiaan sitoumuksia LIS-kalastuksen torjunnan osalta.
            
            
               (11)Sen vuoksi on aiheellista irtisanoa Euroopan yhteisön ja Komorien liiton välinen kalastuskumppanuussopimus.
            
            
               (12)Euroopan unionista tehdyllä sopimuksella komissio valtuutetaan varmistamaan unionin ulkoinen edustus. Sen vuoksi komission olisi Euroopan unionin puolesta ilmoitettava Komorien liitolle EU:n ja Komorien kalastuskumppanuussopimuksen irtisanomisesta,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Irtisanotaan Euroopan yhteisön ja Komorien liiton välinen kalastuskumppanuussopimus, joka tuli voimaan 6 päivänä maaliskuuta 2008.
            
            
               2 artikla
            
         
         
            
               Euroopan komissio ilmoittaa Euroopan unionin puolesta Komorien liitolle kalastuskumppanuussopimuksen irtisanomisesta.
            
            
               3 artikla
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 290, 20.10.2006, s. 6. 
               
               
                  
                     (2)
                  
                  EUVL C 324, 2.10.2015, s. 6
                  .
               
               
                  
                     (3)
                  EUVL L 135, 24.5.2017, s 35.
               
               
                  
                     (4)
                  EUVL L 185, 18.7.2017, s, 37.
               
               
                  
                     (5)
                  EUVL L 91, 27.3.2014, s. 43.
               
               
                  
                     (6)
                  Neuvoston asetus (EY) N:o 1563/2006, annettu 5 päivänä lokakuuta 2006, Euroopan yhteisön ja Komorien liiton välisen kalastuskumppanuussopimuksen tekemisestä (EUVL L 290, 20.10.2006, s. 6).
               
               
                  
                     (7)
                  Neuvoston asetus (EY) N:o 1005/2008, annettu 29 päivänä syyskuuta 2008, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).
               
               
                  
                     (8)
                  Komission päätös, annettu 1 päivänä lokakuuta 2015, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL C 324, 2.10.2015, s. 6).
               
               
                  
                     (9)
                  Komission täytäntöönpanopäätös (EU) 2017/889, annettu 23 päivänä toukokuuta 2017, Komorien liiton toteamisesta laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL L 135, 24.5.2017, s. 35).
               
               
                  
                     (10)
                  Neuvoston täytäntöönpanopäätös (EU) 2017/1332, annettu 11 päivänä heinäkuuta 2017, laittoman, ilmoittamattoman ja sääntelemättömän kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU muuttamisesta Komorien liiton osalta (EUVL L 185, 18.7.2017, s. 37).
               
               
                  
                     (11)
                  Neuvoston täytäntöönpanopäätös, annettu 24 päivänä maaliskuuta 2014, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla (EUVL L 91, 27.3.2014, s. 43).